**Tashqi ko'rinishi**

 Ayollarning chanog'ining sagittal kesmasi.
**Qin** (lotincha: *vagina* - qin, g'ilof ) - ayolning toq ichki jinsiy a'zosi, kichik chanoq bo'shlig'ida joylashgan mushak-elastik naysimon a'zo. Tanadan hayz va vaginal suyuqliklarni chiqarib tashlash funksiyasini bajaradi shuningdek, qinning vazifasi jinsiy aloqa qilish va tug'riq jarayonida qatnash hisoblanadi.

Qinning oldingi devorining yuqori qismi siydik qopi tubiga tegib tursa, pastki qismi ayollar siydik chiqarish nayining devoriga birikib ketgan. Orqa devorining yuqori qismi qorinparda bilan qoplansa, pastki qismi to‘g‘ri ichakning oldingi devoriga tegib turadi. Bokira qizlarda bu teshik odatda qizlik pardasi bilan yopiladi. Bachadonga nisbatan qin old tomondan ochilgan burchak hosil qiladi. Qinning old va orqa devorlari o'rtasida ularning qo'shilishi natijasida qin bo'shlig'i yoriqsimon shaklga ega bo'ladi.

 Kesmadagi qinning anatomik tuzilmalari

Anatomiya va fiziologiya
------------------------

Ayol qinining o'rtacha uzunligi 7 sm dan 12 sm gacha. Ayol tik turganida qin bir oz yuqoriga egiladi..

 Qinning devor qatlamlari
 Qinning oldingi uchdan bir qismida shilliq qavatning burmalari

  

Qin devorlarining qalinligi 3-4 mm va uchta qatlamdan iborat:

* Qinning **ichki** yoki shilliq qavati. U qatlamli yassi epiteliy bilan qoplangan bo'lib, qinda ko'p sonli ko'ndalang burmalarni hosil qiladi. Ushbu burmalar zaruriyat bo'lganda, qinning hajmini o'zgartirishga imkon beradi. Burmalar bola tug'ish davrida aniq namoyon bo'ladi.
* Qinning **o'rta** yoki silliq mushak qatlami. O‘rta mushakli qavat bo‘ylama va ko‘ndalang yo‘nalishga ega mushak tutamlaridan iborat. Qinning yuqori qismida mushakli qavat bachadon mushakli qavatiga o‘tib ketsa, pastki qismida mushakli qavati nisbatan kuchli rivojlangan bo‘lib, oraliq mushaklari bilan qo‘shilib ketadi. Qinning pastki uchini va siydik chiqarish nayini o‘ragan ko‘ndalang-targ‘il mushak tolalari o‘ziga xos qisqichni hosil qiladi.
* Qinning **tashqi** yoki adventsial qatlami. Mushak va elastik tolalali elementlari bo'lgan biriktiruvchi to'qimadan iborat.

Vazifasi
--------

### Kopulyativ funktsiya

Qin urug'lantirish jarayonida ishtirok etadi. Erkaklarda jinsiy aloqa (kopulyatsiya) paytida chiqarilgan urug'lik suyuqligi qinga kiradi, u yerdan sperma bachadon bo'shlig'i va naychaga kiradi. Spermatozoidlar, asosan, bachadon bo'yni yo'lidagi shilliq qavati yo'naltirilgan bachadon bo'yning orqa (chuqurroq) qin bo'shlig'ida to'planadi. Bachadon bo'yni shilliq qavat sekretsiyasi fazoviy aloqalar va fizika-kimyoviy xususiyatlar (past yopishqoqlik, ishqoriy reaktsiya va boshqalar) natijada spermatozoidlarning yuqori jinsiy yo'llarga kirib borishi va urug'lanish jarayoniida ishtirok etishiga yordam beradi.

### Tug'riq funktsiya

Qin tug'ish jarayonida ishtirok etadi: bachadon bo'yni bilan birgalikda homila va platsenta o'tadigan tug'ilish yo'lini hosil qiladi. Xomilaning to'siqsiz o'tishi mumkin, chunki homiladorlik paytida vaginal to'qimalarda fiziologik o'zgarishlar sodir bo'ladi (mushak tolalari, biriktiruvchi to'qimalar, qon tomirlarining gipertrofiyasi va giperplaziyasi, to'qimalarning seroz emdirilishi va bo'shashishi), buning natijasida uning devorlari elastik va cho'ziluvchan bo'ladi.

Tug'riq bosqichi
Bolaning tug;ulish vaqti: Boshining tug'ruq paytidagi ko'rinishi.
Ayollar jinsiy organining geomitrik shakillari.

Adabiyot
--------

Havolalar
---------

|  |
| --- |
| **Odamning qini** haqida Vikipediyaning qardosh loyihalarida koʻproq bilib oling |
|  | Maʼno va tarjimalari Vikilugʻatda |
|  | Media fayllar Vikiomborda |
|  | Taʼlim resurslari Vikiversitetda |
|  | Xabarlar Vikiyangiliklarda |
|  | Iqtibos, maqol va matallar Vikiiqtibosda |
|  | Asarlar matnlari Vikimanbada |
|  | Kitob va darsliklar Vikikitobda |
|
|
|

1. ↑  русское слово «влагалище» используется в значении «ножны», например, в переводе «Илиады» Гнедича
2. ↑  „Анатомия на medicinform.net". 2008-yil 20-mayda asl nusxadan arxivlangan. Qaraldi: 2008-yil 26-may.